*****
Forfattere: Pia Juul
Tidsskrift: passage (2002-09-01)

## Pia Juul

*****

Han har fældet to træer i hegnet der ligger mellem os og havet. På den måde har han peget på udsigten. Sådan har han peget på marken foran hegnet og engen bag ved hegnet og peget på havets vand og på de andre træer i hegnet, birkene og rødellen og hvidtjørnen og han har ligefrem peget på mig, fordi jeg er kommet til at stå og se i den retning, og peget på det der ligger allerforrest,  lige  foran  mig:  brombær  og hindbærbuske filtret ind i hinanden som elskede de hinanden, men jeg ved bedre. De kæmper, og den ene vil vinde. Og så kan det ikke være kærlighed.